Doimiy aholining necha foizi mehnatga layoqatli ekani ma’lum qilindi. Davlat statistika qo‘mitasi tegishli xabar bilan chiqdi. Foto: Kun.uz Qo‘mitaning dastlabki ma’lumotlariga ko‘ra, 2022 yil 1 iyul holatiga O‘zbekiston doimiy aholisining yosh guruhlari bo‘yicha tarkibi quyidagicha: mehnatga layoqatli yoshdan kichiklar – 31,6 foiz;   mehnatga layoqatli yoshdagilar – 57,2 foiz;   mehnatga layoqatli yoshdan kattalar – 11,2 foiz. Bundan oldin Toshkentda eng ko‘p aholi istiqomat qiluvchi tuman ma’lum qilingandi. Toshkent shahar statistika boshqarmasi ma’lumotiga ko‘ra, poytaxtda doimiy aholi soni 2022 yil 1 iyul holatiga ko‘ra 2 million 909 ming 500 kishini tashkil etmoqda. Shahar tumanlari kesimida 2022 yilning 1 iyul holatiga ko‘ra, eng ko‘p aholi Olmazor tumanida bo‘lib, 390 ming kishini tashkil etdi.